#### 5.pielikums

## *atklāta konkursa Nr. R1S 2018/IEP-155 nolikumam*

LĪGUMS

***Par atkritumu savākšanu un izvešanu***

Rīgā, 201\_. gada \_\_\_.\_\_\_\_\_\_\_\_

**SIA „Rīgas 1.slimnīca”** (turpmāk – **Pasūtītājs**), tās valdes priekšsēdētājas Natālijas Zlobinas un valdes locekļu asoc.prof. Andreja Pavāra un Genādija Sevastjanova personās, kuri rīkojas saskaņā ar Statūtiem un Valdes reglamentu, no vienas puses, un

**SIA “\_\_\_\_\_\_”** (turpmāk – **Uzņēmējs**), \_\_\_\_\_\_\_\_ personā, kurš darbojas uz statūtu pamata, no otras puses, turpmāk abas kopā sauktas “Puses”, bet katra atsevišķi “Puse”,

apzinādamies savas darbības juridisko nozīmi un sekas, kā arī būdamas neviena nepiespiestas, bez maldiem, viltus un spaidiem, vadoties pēc Latvijas Republikā spēkā esošajiem normatīviem aktiem, saskaņā ar Publisko iepirkumu likumu un pamatojoties uz atklāta konkursa “*Sadzīves, bīstamo un bioloģisko atkritumu savākšana un izvešana*” (ID Nr. R1S 2018/IEP-155) nosacījumiem un rezultātiem iepirkuma priekšmeta daļā Nr.\_\_\_, noslēdz šādu līgumu (turpmāk- Līgums):

**1. Līguma priekšmets.**

1.1. Līguma priekšmets ir \_\_\_\_\_\_\_\_/*sadzīves un bioloģisko vai bīstamo*/ atkritumu (turpmāk – Atkritumi), savākšana, izvešana un transportēšanu līdz noglabāšanas vai šķirošanas vietāmatbilstoši vides aizsardzības normatīvajām prasībām, ko Uzņēmējs veic no Pasūtītāja objekta (turpmāk – Pakalpojums), ko Pasūtītājs apmaksā saskaņā ar Līguma noteikumiem.

1.2. Apkalpojamo adresi, izvedamo Atkritumu apjomus, izvešanas grafiku un apmaksu nosaka Līguma Pielikums Nr.1 Tehniskais-Finanšu piedāvājums, kas ir Līguma neatņemama sastāvdaļa.

1.3. Pakalpojums ietver Atkritumu savākšanu, transportēšanu, pagaidu uzglabāšanu, pārstrādi un noglabāšanu atbilstoši vides aizsardzības normatīvajām prasībām.

**2. Pasūtītāja pienākumi un tiesības.**

2.1. Izmantojot Pakalpojumus, Pasūtītāja pienākums ir ievērot spēkā esošos Latvijas Republikas likumus, kā arī pašvaldību saistošos noteikumus un lēmumus, kuri attiecas uz Atkritumu apsaimniekošanu attiecīgajā pašvaldības administratīvajā teritorijā.

2.2. Pasūtītājs veic Atkritumu uzkrāšanu Uzņēmēja piegādātajā tarā.

2.3. Pasūtītāja pienākums ir izveidot un uzturēt kārtībā atkritumu savākšanas taras laukumus, un nodrošināt Uzņēmēja specializēto transporta līdzekļu un tā apkalpojošā personāla brīvu un drošu piekļūšanu atkritumu savākšanas tarai to iztukšošanas dienās jebkurā gadalaikā (ja tas nav iespējams zemes rakšanas darbu vai komunikāciju remonta utml. gadījumos, Pasūtītājs savlaicīgi par to ziņo Uzņēmējam).

2.4. Pasūtītāja pienākums ir veikt norēķinus ar Uzņēmēju saskaņā ar Līguma noteikumiem.

2.5. Pasūtītājam ir tiesības mainīt Līgumā uzrādīto atkritumu savākšanas taru skaitu, iepriekš saskaņojot paredzamās izmaiņas ar Uzņēmēju.

**3. Uzņēmēja pienākumi un tiesības.**

3.1. Uzņēmējs nodod Pasūtītāja lietošanā Līgumā noteikto taru.

3.2. Uzņēmējs uztur lietošanas kārtībā Atkritumu savākšanas taru, kā arī rūpējas par sabojātās taras nekavējošu nomaiņu ar Līguma nosacījumiem atbilstošu taru. Pasūtītājs savlaicīgi informē Uzņēmēju par bojājumiem.

3.3. Uzņēmējs apņemas saudzīgi izturēties pret Pasūtītāja objektu (ēkām un to elementiem, zaļo zonu, apstādījumiem, sētām un iežogojumiem) un ir materiāli atbildīgs par kaitējuma nodarīšanu tam.

3.4. Uzņēmējam ir tiesības nekavējoties bez brīdinājuma pārtraukt pakalpojumu sniegšanu, ja Pasūtītājs neievēro Līgumā paredzēto apmaksas kārtību un ja parāds sasniedz 3 (triju) mēnešu maksājumus.

**4. Samaksas kārtība.**

* 1. Izvedamo atkritumu plānotos apjomus un apmaksu nosaka Līguma Pielikums Nr.1 Tehniskais-Finanšu piedāvājums.
	2. Uzņēmējs Pasūtītājam līdz katra nākošā mēneša 10. datumam iesniedz rēķinu par iepriekšējā mēnesī savāktajiem un izvestajiem Atkritumiem. Puses vienojas, ka rēķins tiek sagatavots elektroniski un ir derīgs bez paraksta. Rēķinā obligāti jānorāda Pasūtītāja piešķirtais Līguma reģistrācijas numurs, pretējā gadījumā Pasūtītājs ir tiesīgs neapmaksāt attiecīgo rēķinu.
	3. Pasūtītājam Uzņēmēja piestādītais rēķins jāapmaksā 30 dienu laikā ar pārskaitījumu uz rēķinā norādīto Uzņēmēja kontu.
	4. Rēķins tiek izstādīts, pamatojoties uz savākto, izvesto un transportēto apjomu saskaņā ar Līguma Pielikumu Nr.1 (Tehniskais-Finanšu piedāvājums).
	5. Rēķins tiek uzskatīts par apmaksātu brīdī, kad Pasūtītāja banka ir apstiprinājusi attiecīgā maksājuma veikšanu.

**5. Savstarpējā atbildība.**

5.1. Uzņēmējs neatbild par jebkura veida kaitējumiem, kurus izraisījuši priekšmeti vai vielas, kas neatbilst Latvijas Republikas normatīvajos aktos minētajam sadzīves atkritumu termina skaidrojumam, bet kurus Pasūtītājs, neskatoties uz brīdinājumu, ievietojis atkritumu tvertnēs.

5.2. Pasūtītājs ir pilnā mērā materiāli atbildīgs par lietošanā saņemtajiem konteineriem. Konteineru skaits un faktiskā atrašanās vieta tiek fiksēti konteineru pieņemšanas- nodošanas aktā, kas ir Līguma neatņemama sastāvdaļa.

5.3. Puses nav materiāli atbildīgas par Līguma saistību pilnīgu vai daļēju neizpildīšanu, ja tas noticis nepārvaramu spēku izraisītu apstākļu rezultātā (plūdi, zemestrīces, ugunsgrēki, karš, streiks utml.), kuru izcelšanos puses nevarēja paredzēt un tām iespējamiem līdzekļiem novērst.

5.4. Puses, parakstot Līgumu, apliecina, ka tām ir saistošs Latvijas Republikas „Atkritumu apsaimniekošanas likums”; "Dabas resursu nodokļa likums", Rīgas domes noteikumi; Latvijas būvnormatīvs "Namīpašumu sanitārās kopšanas noteikumi ", un citi spēkā esošie normatīvie akti.

**6. Soda sankciju piemērošana.**

6.1. Gadījumos, kad Pasūtītājs neievēro Līguma 4. sadaļā noteiktās prasības, Uzņēmējs ir tiesīgs iekasēt no Pasūtītāja līgumsodu 0.1% apmērā par katru nokavēto dienu no neapmaksāto rēķinu summas. Līgumsoda kopējais apmērs nedrīkst pārsniegt 10 % no kavētā pamatparāda.

6.2. Gadījumā, ja Uzņēmējs nokavē izvešanas termiņus, par to nebrīdinot Pasūtītāju, tad viņš maksā Pasūtītājam soda naudu 0.1% apmērā no šī pakalpojuma izmaksas par katru nokavēto dienu. Līgumsoda kopējais apmērs nedrīkst pārsniegt 10 % no kavētā pamatparāda.

6.3. Līgumsoda samaksa neatbrīvo Pasūtītāju no pamatparāda nomaksas vai Uzņēmēju no savu pienākumu veikšanas.

**7. Strīdu izskatīšanas kārtība.**

7.1. Jebkurš strīds, kas starp pusēm radies no līguma vai sakarā ar to un ko nevar atrisināt savstarpēji vienojoties, tiek izšķirts Latvijas Republikas normatīvajos aktos noteiktajā kārtībā attiecīgajā tiesu instancē.

**8. Līguma darbības laiks un noteikumi.**

8.1. Līgums stājās spēkā ar parakstīšanas brīdi un ir spēkā 36 (trīsdesmit sešus) kalendāros mēnešus vai līdz brīdim, kad iepirkuma ietvaros noslēgtajos līgumos kopējais maksājums par sniegtajiem pakalpojumiem sasniedz 140 000,00 EUR bez pievienotās vērtības nodokļa, atkarībā no tā, kurš no nosacījumiem iestājas ātrāk.

8.2. Līgums var tikt izbeigts, Pusēm par to savstarpēji vienojoties 1 (vienu) mēnesi iepriekš.

8.3. Pusēm ir tiesības, savstarpēji vienojoties, papildināt vai grozīt Līguma noteikumus, kuri jānoformē rakstiski - vienošanās veidā. Līguma grozījumi veicami Publisko iepirkumu likuma 61.pantā noteiktajā kārtībā un gadījumos.

8.4. Pasūtītājam ir tiesības nekavējoties vienpusēji izbeigt Līgumu:

8.4.1. ja Uzņēmējs, iesniedzot dokumentus saskaņā ar iepirkuma nolikumu iepirkuma komisijai, ir sniedzis nepatiesu informāciju;

8.4.2. ja Uzņēmējs saskaņā ar Līguma nosacījumiem neizved Atkritumus;

8.4.3. ja Uzņēmējs nepilda Līguma nosacījumus;

8.4.4. ja Uzņēmējs paaugstina cenas;

8.4.5. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

8.5. Ja kāda no Pusēm maina savu juridisko adresi vai citus rekvizītus, tad par to 10 dienu laikā jāinformē otra puse.

**9. Īpašie noteikumi.**

9.1. Līguma izpildē apakšuzņēmēju nomaiņa un piesaiste tiek veikta, Pusēm savstarpēji rakstiski vienojoties un atbilstoši Publisko iepirkumu likuma 62.pantā noteiktajam.

9.2. Līguma izpildei Puses nosaka šādas kontaktpersonas:

9.2.1. Pasūtītāja pilnvarotā persona ir Inženiertehniskās un saimniecības nodaļas vadītājs Sandis Ozoliņš, 29211407, sandis.ozolins@1slimnica.lv;

9.2.2. Uzņēmēja pilnvarotā persona ir \_\_\_\_\_\_\_\_\_\_\_\_.

9.3. Visi Līguma darbības laikā papildus panāktās vienošanās rakstveidā kļūst par Līguma neatņemamu sastāvdaļu, un to dati ņemami par pamatu Pušu savstarpējās attiecībās un norēķinos.

9.4 Līgums ir sastādīts divos eksemplāros latviešu valodā, katrai Pusei pa vienam eksemplāram.

**10. Pušu rekvizīti.**

|  |  |
| --- | --- |
| **Pasūtītājs:****SIA „Rīgas 1.slimnīca”**Reģ.Nr. 40003439279Adrese: Bruņinieku iela 5k-2, Rīga, LV-1001Tālrunis: 67366375administracija@1slimnica.lv Bankas nosaukums: A/s Citadeles bankaBankas kods: PARXLV22CITNorēķinu konts: LV12PARX0006054590785 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētājaNatālija Zlobina\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklisasoc.prof. Andrejs Pavārs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklisGenādijs Sevastjanovs | **Uzņēmējs:****SIA „\_\_\_”**Reģ.Nr. \_\_\_Adrese: \_\_\_Tālrunis: \_\_\_Bankas nosaukums: \_\_\_Bankas kods: \_\_\_Norēķinu konts: \_\_\_ |